Prowdziwy Kośćōł Jezusa – niyzależny protestancki Kośćōł, kery zostoł zouożōny we 1917 roku we Chinach, we Pekinie. Terozki mo uōn ōng. 2 a pōł miljōna wyznowcōw we sztyrdziestu piyńciu państwach na sześciu kōntynyntach. Przinoležy uōn do raje kościołōw zielōnoświōntkowych, ze kerych wyodrymbńōł sie na anfangu XX stolecio. Jygo cwekym je głoszyniy Wanieliji wšyjstkim nacyjōm, nim Jezus, wedle jejich wierzyń, przidzie na Ziymia zaś (Powtōrne Przijście Jezusa). Głōwne doktryny a prowdy jejich wiary to: Duch Świynty: „Uotrzimaniy Ducha Świyntego przejawio sie w godaniu godkami a je gwarancyjōm lo nos na ôdziydziczynie Krōlestwa Niybios”. Krzest: „Krzest we wodzie to je sakramynt kery ôdradzo, udzielo sie jygo na ôdpuszczynie grzychōw. Krzest idzie przeprowadzić yno we naturalnyj żywyj wodzie, l.b. we rzyce, jeziorze abo zdrzōdle. Perzōna, kero ôstała okrzczōno we wodzie a we Duchu Świyntym przijmuje khrzest we mianiy Pana Jezusa Krystusa. Perzōna krzczona winna być cołko zanurzōno we wodzie, ze gowōm a twarzōm skerowanōm na dōł” Umywaniy nogōw: „Sakrament umywanio nogōw umożliwio kożdymu wstōmpiynie we społeczność s Panym Jezusym. Mo uōn za cweka coby durś wzywać nos coby my pszoli siebie wzajym, byli pokorne, poradzili wybaczać, służyli inkszym a spōlnocie a starali sie ôśōngnōńć świyntość. Kożdy, fto ôtrzimoł wodny krzest, musi ôbmyć szłapy we imiyniu Jezusa Krystusa. Ôbmywaniy nogōw siebie nawzajym idzie uōnaczyć we kożdym mōmyńcie.”. Świynto Komōnijo: „Świynto Komōnijo je to sakramynt na cześć śmiyrci Pana Jezusa Krystusa. Umożliwio nom uōna uczestnictwo we ciele a krwie Pana naszego a wstympowanie we społeczność ś Niym, bez cōż mogymy erbnōńć wieczne żywobycie a być wskrzeszyni we ôstatecznym dniu. Sakramynt ten winiyn być ôbchodzōny tak czynsto, jak to je yno możebne. Do jygo ôbrzōndku idzie brać yno jedyn praśny chlyb a soku ze winogrōn”. Dziyń Sabatu: „Dziyń Sabatu, to je śōdmy dziyn tydnia (sobota), je to świynty dziyń, kery ustanowiył Bōg a doł mu ekstra błogosławiyństwo. Mo uōn być zachowywany za bożōm łaskōm jako uczczyniy pamiyńci stworzynio świata a zbawiynio, a tyż jako nadzieja wiecznygo dychanio we prziszłym żywobyciu”. Jezus Krystus: „Jezus Krystus, Słowo, kere ôstoło sie ciołym, umrził na krziżu, coby ôdkupić grzesznikōw, zmortwychwsto na trzeci dziyń a wstōmpił do nieba. Je jedynym Zbawicielem ludzkości, Stworzycielem nieba a Ziymie a jedynym Prowdziwym Bogem”. Biblijo: „Świynte Pismo, kere skłodo sie ze Starygo a Nowygo Testamyntu, je natchńōnōm ôd Boga jedynōm spisanōm prowdōm a standardym krześcijańskigo żywobycio”. Zbawiyniy: „Zbawiyniy je udzielane ôd Bożyj łaski bez wiara. Wierzōncy, coby iść ku świyntości, uwielbiynio Boga a pszajyniu bliźnim, muszōm polegać na Duchu Świyntym”. Kośćōł: „Prowdziwy Kościou Jezusa, założony ôd Pana naszygo Jezusa Krystusa bez pośrednictwo Ducha Świyntygo we czasie «późnygo dyszczu», je prziwrōcōnym Prowdziwym Kościołym apostolskich czasōw”. Przijście Jezusa nazod a Ôstateczny Gerycht: „Przijście Pańskie zaś bydzie mioło plac we ôstatnich dniach, jak zlezie uōn s nieba, coby mieć gerycht nade światym. Wuōnczas prawi dostanōm wieczne żywobycie, a bezbożniki bydōm na zowdy potympiōne”. USA Ôficjalno zajta Miyndzynarodowy Synod Prowdziwygo Kościoła Jezusa Gyneralny Synod Zjydnoczōnych Sztatōw Kościou we Wielgij Brytaniji Kościou we Zachodnij Malezyji Kościou we Hōngkōngu Spis zajtów Prowdziwygo Kościoua Jezusa we Internecu